《赠妙音尼本白下歌姬，新披剃于阳羡山中》
明代·王彦泓

散朗万情回不群，翠鬟判得一緺云。钗钿脱奉旃檀座，纨绮裁装贝叶文。

茗碗近添禅悦味，舞衫新换戒香熏。潮音梵唱声清妙，旧曲如今不耐闻。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。